Obrazac za međupredmetno izvedbeno planiranje

**KAKO POSTIĆI ŽELJENI ISHOD UČENJA?**

**Škola, razred, vrijeme: Medicinska škola Pula, četvrti (4.a) razred**

**Učitelj/nastavnik: Elda Blašković, Klara Ibrišagić, Monika Barak, Kristina Antolović, Dorotea Marić, Gordana Rocek-Čerina, Srećko Perinić**

Izvedbeni program međupredmetnih i interdisciplinarnih sadržaja građa nskog odgoja i obrazovanja(nastavne jedinice, izvanučioničke aktivnost, projekta i dr. )

|  |  |  |
| --- | --- | --- |
| **Naziv** | | **OSOBNI IDENTITET, KULTURNI IDENTITETI I MEĐUKULTURNI DIJALOG** |
| **Svrha** | | Učenik građanin koji razvija osobni i kulturni identitet; podržava kulturne različitosti i različitosti manjinske kulture te različitosti osoba nastale utjecajem patoloških stanja-bolesti; primjenjuje međukulturni dijalog; prepoznaje te koristi postupke za suzbijanje predrasuda i diskriminacije kako zdravih tako i bolesnih osoba |
| **Ishodi**  **Strukturne dimenzije građanske kompetencije:**  **Kulturološka**  **Društvena**  **Ljudsko-pravna**  **Politička**  **Ekološka** | | Učenik/ca:  -objašnjava što je identitet  -opisuje osobni identitet i jakosti na koje se oslanja  -objašnjava značenje i očuvanje kulturnog identiteta  -učenik samostalno i odgovorno skrbi o očuvanju i promicanju osobnog zdravlja, radnih i drugih sposobnosti  -povećava stvaralačke sposobnosti i prilagođava suvremenim uvjetima života i rada  -pokazuje privrženost uzajamnom razumijevanju, uvažavanju, suradnji i solidarnosti na razini razreda, škole i društva u cjelini  -pokazuje prvrženost načelima dostojanstva svake osobe, jednakosti, pravde i uključenosti svih vrijednosti  -prepoznaje i suzbija predrasude većinske nacije prema nacionalnim manjinama ili duševno oboljelima  -objašnjava prava djeteta u bolnici  -pokazuje privrženost uzajamnom razumijevanju, uvažavanju, suradnji i solidarnosti na razini razreda, škole i društva u cjelini kako zdravih, tako i bolesnih  -analizira činjenice i izvodi zaključke na temelju činjenica poštujući mišljenja drugih  -pokazuje samostalnost i samopouzdanje u iznošenju svojih stavova |
| **Kratki opis aktivnosti** | | **ZDRAVSTVENA NJEGA - ZAŠTITA MENTALNOG ZDRAVLJA**  **Nastavna jedinica: „Moralno etički čimbenici – stigmatizacija i ljudska prava“**   * Sigurnost i vrijednosni sustav u životu svakog pojedinca osnova su razvoja pozitivne slike o sebi * povjerenje u etičnost i moralnost čini osnovu za pozitivan psihološki razvoj * Stigmatizacija osoba koje boluju od psihičke bolesti definira se kao negativno obilježavanje, marginaliziranje i izbjegavanje osoba * Stigma koju nosi mentalni poremećaj narušava osnovna ljudska prava- pravo na poštovanje, ravnopravnost i liječenje * Socijalno izoliranje psihički bolesne osobe od strane okoline, često dovodi do poremećaja u komunikaciji, socijalizaciji i diskriminaciji na poslu i u školi * Osobama koje imaju mentalne probleme ne umanjuju se njihove ljudske vrijednosti   Učenici u interaktivnim oblicima učenja čitaju, razgovaraju, iznose mišljenje i argumentiraju ga te donose zaključke o pojmovima stigmatizacije, diskriminacije, marginalizacije i predrasuda. Zaključuju da se zbog stigme pojedinac osjeća manje vrijednim članom zajednice, da mu se narušavaju osnovna ljudska prava kao što su pravo na poštovanje, ravnopravnost i liječenje te da je osobito važno štovanje ljudskih prava oboljelih od mentalne bolesti u sustavu obrazovanja, medijima, pravosudnom sustavu, sustavu zapošljavanja i sl.  Ova nastavna jedinica u segmentu Građanskog odgoja i obrazovanja, pomoći će učeniku da razumije negativno obilježje stigmatizacije i predrasuda koje su posebno evidentne prema mentalno oboljelim osobama. Kao budućeg zdravstvenog djelatnika potaknut će ga na društvenu odgovornost da svojim etičnim i profesionalnim ponašanjem budu glavni pokretači borbe protiv stigme, promovirajući jasne antistigmatske programe, senzibilizirajući i educirajući što veći broj ljudi lokalne zajednice.  **HITNI MEDICINSKI POSTUPCI**  **Nastavna jedinica: „Kardiopulmonalna reanimacija“**  Učenici u interaktivnim oblicima učenja čitaju, razgovaraju, iznose mišljenje i argumentiraju ga te donose zaključke o pojmovima stigmatizacije, diskriminacije i predrasuda.  Zaključuju da se svim bolesnima, nastradalima i unesrećenima mora pružiti hitna medicinska pomoć i osobu pokušati održati na životu bez obzira na spol, dob, rasu, vjeru ili nacionalnost jer su to osnovna ljudska prava koja moraju biti zadovoljena.  Kao budućeg zdravstvenog djelatnika potaknut će ga na društvenu odgovornost da svojim etičkim i profesionalnim ponašanjem bude glavni pokretač borbe protiv diskriminacije, promovirajući jednakopravnost za sve, odbacujući stereotipe i predrasude.  **ZDRAVSTVENA NJEGA KIRURŠKOG BOLESNIKA – OPĆA**  **Nastavna jedinica : „ Psihološka priprema bolesnika“ –** radionica na temu različitost  **„Cijeljenje rana“ –** radionica na temu prava i odgovornost  **Učenik će:**  -znati i razumjeti će svoja prava i odgovornosti  -znati će posljedice kršenja društvenih pravila  -razumjet će vezu između prava, pravila, zakona u društvenoj zajednici  -znati će primijeniti komunikacijske vještine, njihovu primjenu  -razvijati će vještine pregovaranja  Kroz radionicu, podjelom uloga, navodi se učenike na izlaganje kritičkog osvrta na temu kršenja ljudskih prava/ tema različitost u pristupu zbrinjavanja bolesnika.  **ZDRAVSTVENA NJEGA - SPECIJALNA**  **Nastavna jedinica: „Sestrinska skrb bolesnika s ulkusnom bolešću“**  Učenik će se u sklopu obrade teme upoznati s poteškoćama s kojima se kao budući zdravstveni djelatnik može susretati i na različitosti koje treba poštivati u radu i zbrinjavanju oboljelih. Dobra psihološka priprema olakšati će bolesniku izvođenje dijagnostičkih postupaka za što mora postojati odlična komunikacija na relaciji med. sestra/tehničar - bolesnik. Tijekom priprema i postupaka mora se voditi računa o bolesnikovoj osobnosti, poštivati bolesnikovu privatnost kako bi sačuvali njegov osobni dignitet. Odgovornost i savjesnost u zbrinjavanju bolesnika, razvijanje moralnih vrijednosti i poticanje pozitivne komunikacije unutar tima doprinijeti će razvijanju svakog učenika u savjesne, tolerantne i empatične zdravstvene djelatnike. Posebnu pozornost posvećujemo pravu na vlastiti odabir,slobodu mišljenja i odlučivanja svake osobe o svojoj osobnoj dobrobiti i poštivanju različitosti. Razvijati komunikacijske vještine, vještine pregovaranja a u svakom trenutku provedenom uz bolesnika ili u zdravstvenom timu nikada ne imatipredrasude ili diskrimnirati osobu različite seksualne orjentacije, vjeroispovjesti, nacionalnosti, rase, spola i sl.  Učenici iznose svoj stav i mišljenje te argumentirano donose zaključke o pojmovima kao što je sloboda mišljenja i odlučivanja, vjeroispovjesti i savjesti, prava na slobodno odlučivanje i prihvaćanje metoda i postupaka liječenja koje im je ponuđeno. Zaključuju da se zbog svojih vjerskih uvjerenja pojedinac osjeća manje vrijednim članom zajednice, da mu se narušavaju osnovna ljudska prava kao što su pravo na poštovanje, ravnopravnost i liječenje te da je osobito važno štovanje ljudskih prava svakog čovjeka.  Ova nastavna jedinica u segmentu Građanskog odgoja i obrazovanja, pomoći će učeniku da razumije važnost dobre komunikacije kao i razvijanje komunikacijskih vještina. Kao budućeg zdravstvenog djelatnika potaknut će ga na društvenu odgovornost da svojim etičnim i profesionalnim ponašanjem budu glavni pokretači borbe protiv diskriminacije, promovirajući jednakopravnost za sve, odbacujući stereotipe i predrasude.  **ZDRAVSTVENA NJEGA BOLESNOGA DJETETA i ADOLESCENATA**  **Nastavna jedinica: „Prava djeteta u bolnici“**   * Pravo na najbolje moguće liječenje osnovno je pravo, posebno za djecu * Otavska deklaracija navodi važnost o kvaliteti zdravstvene skrbi, slobodi izbora liječnika, načinu davanja suglasnosti i samoodređivanja, ostvarivanju povjerljivosti, načinu primanja u bolnicu i osim toga upozorava na poštivanje dostojanstva djeteta kao pacijenta   Učenici u interaktivnim oblicima učenja čitaju, razgovaraju, iznose mišljenje i argumentiraju ga te donose zaključke o pravima djeteta u bolnici.  Zaključuju da se neka prava djeteta ne provode odnosno ne poštuju te navode primjere prilikom debate.  Ova nastavna jedinica u segmentu Građanskog odgoja i obrazovanja, pomoći će učeniku da razumije koja su to prava djeteta. Kao budućeg zdravstvenog djelatnika potaknut će ga na društvenu odgovornost da svojim etičnim i profesionalnim ponašanjem budu glavni pokretači borbe protiv diskriminacije, promovirajući jednakopravnost za sve, odbacujući stereotipe i predrasude.  **SAT RAZREDNIKA**   * Kroz sat razrednika učenici se upoznaju sa:   Nastavnim planom i programom, Statutom škole, Školskim kurikulumom, Pravilnikom o ocjenjivanju te Kućnim redom škole gdje su jasno određena prava i dužnosti učenika, razredna pravila i dr.   * Upoznavanje sa radom Vijeća učenika, te izbor za predsjednika razreda i Vijeće učenika * Organizirani odlazak u kino Valli u okviru projekta Film u školi * Kroz temu „Volontiranje“ učenici će uvidjeti potrebu za humanitarnim radom, empatijom i pomaganjem potrebitima gdje je i veliki utjecaj društva na njihovu realizaciju. |
| **Ciljna grupa** | | četvrti razred |
| **Način provedbe** | **Model** | **Međupredmetni** |
| **Metode i**  **oblici rada** | **Oblici**: individualni, frontalni, debata  **Metode**: razgovora, izlaganja, suradničkog učenja, rada na tekstu, usmenog izlaganja, zaključivanja, radionica |
| **Resursi** | | Program međupredmetnih i interdisciplinarnih sadržaja građanskog odgoja i obrazovanja za osnovne i srednje škole (Narodne novine 104/14)  Udžbenik „Zdravstvena njega u zaštiti mentalnog zdravlja“  Udžbenik „Hitna medicinska pomoć u izvanbolničkim uvjetima“  Udžbenik „Zdravstvena njega kirurškog bolesnika-opća“  Udžbenik „Pedijatrija sa zdravstvenom njegom djeteta“  Udžbenik „Zdravstvena njega 3“  Nastavni plan i program  Statut škole  Školski kurikulum  Kućni red škole  Pravilnik o praćenju i ocjenjivanju učenika |
| **Vremenik** | | Nastavna godina  Zdravstvena njega –zaštita mentalnog zdravlja – 1 sat  Hitni medicinski postupci – 1 sat  Zdravstvena njega kirurškog bolesnika-2 sata  Zdravstvena njega bolesnoga djeteta i adolescenata – 1 sat  Zdravstvena njega – specijalna – 1 sat |
| **Način vrednovanja i korištenje rezultata vrednovanja** | | Osobna mapa, razredna mapa, bilježenje postignuća učenika i opisno praćenje  Korištenje rezultata vrednovanja kao poticaj i motivacija za nastavak učenja i promišljanja o osobnom identitetu i međusobnom dijalogu |
| **Troškovnik (npr. za projekt)** | | ------------ |
| **Nositelj odgovornosti** | | Nastavnici strukovnih predmeta zdravstvene njege |